b'\n_START_ARTICLE_\nJiulianchengin taistelu\n_START_SECTION_\nTaustaa\n_START_PARAGRAPH_\nBeiyangin armeija oli vet\xc3\xa4ytynyt tappiollisen Pyongyangin taistelun j\xc3\xa4lkeen Korean ja Mantsurian rajalla olevan Jalujoen taakse ryhmittyen uusiin puolustusasemiin. Mantsurian puolella Qing-dynastian joukkojen kenraali Song Qing sijoitti p\xc3\xa4\xc3\xa4majansa Julianchengin linnoitettuun kaupunkiin sek\xc3\xa4 linnoitti Jalujoen rannan etel\xc3\xa4ss\xc3\xa4 olevasta alueen p\xc3\xa4\xc3\xa4kaupungista Dandongista aina pohjoispuolen Hushanqian kyl\xc3\xa4\xc3\xa4n. Linnoitteita oli kaikkiaan noin kuusitoista kilometri\xc3\xa4 kumpaankin suuntaan sis\xc3\xa4lt\xc3\xa4en redutteja ja juoksuhautoja, joita miehitti noin 23 000 sotilasta._NEWLINE_Korean puoleisella rannalla keisarillisen Japanin armeijan kenraali Yamagata Aritomo Japanin 1. armeija miehitti 23. lokakuuta linnoitetun kaupungin Uijun. Armeijaan kuului noin 10 000 miest\xc3\xa4, jotka kuuluivat 3. ja 5. divisioonaan. Vaikka japanilaisten p\xc3\xa4\xc3\xa4joukot eiv\xc3\xa4t saapuneetkaan virralle niin tiedustelu- ja pioneerijoukkoja havaittiin tutkimassa joenvartta ja Pyongyangiin kulkevia linjoja.\n_START_SECTION_\nTaistelu\n_START_PARAGRAPH_\nYamagatan suunnitelmana oli v\xc3\xa4ltt\xc3\xa4\xc3\xa4 rintamahy\xc3\xb6kk\xc3\xa4yst\xc3\xa4 Beiyangin armeijan Julianchengin linjoja vastaan, vaan p\xc3\xa4\xc3\xa4joukot iskisiv\xc3\xa4t kiinalaisten sivustaan Hushanissa. Y\xc3\xb6ll\xc3\xa4 24. lokakuuta japanilaiset asettivat paikalleen Jalujoen ylitt\xc3\xa4v\xc3\xa4n ponttoonisillan aivan kiinalaisten linnakkeen edustalle. Kenraali Katsura Tar\xc5\x8dn Japanin 3. divisioona teki y\xc3\xb6llisen hy\xc3\xb6kk\xc3\xa4yksen Hushaniin 25. lokakuuta, jolloin havaittiin kiinalaisjoukkojen p\xc3\xa4\xc3\xa4osan karanneen edellisen\xc3\xa4 y\xc3\xb6n\xc3\xa4. Samoin kenraali Nozu Michitsuran Japanin 5. divisioonan ylitt\xc3\xa4ess\xc3\xa4 Jalujoen Julianchengissa havaitsivat tukikohdat tyhjiksi ja ainoastaan etuvartion tekev\xc3\xa4n vastarintaa. Alle kolmessa tunnissa kumpikin alue oli japanilaisten hallussa._NEWLINE_Dadong vallattiin vuorokautta my\xc3\xb6hemmin ilman vastarintaa ja Beiyangin armeija j\xc3\xa4tti vet\xc3\xa4ytyess\xc3\xa4\xc3\xa4n japanilaisille suuren m\xc3\xa4\xc3\xa4r\xc3\xa4n aseita ja varusteita.\n_START_SECTION_\nTaistelun j\xc3\xa4lkeen\n_START_PARAGRAPH_\nHaltuunsa j\xc3\xa4\xc3\xa4neille Mantsurian alueille japanilaiset j\xc3\xa4rjestiv\xc3\xa4t siviilihallinnon, jonka johtoon m\xc3\xa4\xc3\xa4r\xc3\xa4ttiin Komura Jutaro (my\xc3\xb6h. Yasumasa Fukushima). Japanin 1. armeija jaettiin kahteen osastoon. Kenraaliluutnantti Katsura Taron komentama ensimm\xc3\xa4inen osasto seurasi per\xc3\xa4\xc3\xa4ntyv\xc3\xa4\xc3\xa4 Antungin varuskuntaa, johon kuului muun muassa kenraali Nie Shicheng. Osa varuskunnasta vet\xc3\xa4ytyi pohjoiseen kohti Fenghaungchengiin, jonka japanilaiset valtasivat 30. lokakuuta. Loppuosa varuskunnasta vet\xc3\xa4ytyi l\xc3\xa4nteen Xiuyaniin, jonka japanilaiset valtasivat 15. marraskuuta. N\xc3\xa4in strategisesti t\xc3\xa4rke\xc3\xa4 L\xc3\xbcshunkoun satamakaupunki oli eristetty._NEWLINE_Japanilaisten toinen kenraaliluutnantti Oku Yasukatan komentama osasto marssi vaikeissa talvioloissa pohjoiseen uhaten Mantsurian p\xc3\xa4\xc3\xa4kaupunkia Mukdenia. Kenraali Song ja Jiulianchengin varuskunta miehittiv\xc3\xa4t Mukdenin johtavaan tienvarressa sijaitsevan Liaoyangin sulkien japanilaisten tien, mink\xc3\xa4 j\xc3\xa4lkeen kumpikin armeija pystytti talvileirin.'